มาลีฮวนน่า

มาลีฮวนน่า () เป็นคำกลายมาจากภาษาอังกฤษ (Marijuana) แปลว่า กัญชา แต่ได้ถูกนำมาตั้งเป็นชื่อวงดนตรีแนวเพลงเพื่อชีวิต ซึ่งหมายถึง การปลดปล่อยอิสรภาพจากกรอบกำบังของสังคม กรอบแห่งความคิด

สมาชิก(ยุคเดิม) 
 คฑาวุธ ทองไทย (ไข่) - ร้องนำ/แต่งเพลง
 ธงชัย รักษ์รงค์ (ธง) - ร้องนำ/กีต้าร์/แต่งเพลง 
 สมพงค์ ศิวิโรจน์ (พงค์) - แต่งเพลง/ร้องเพลงเทียมฟ้าชุดกลับกลาย 
 เชิดชัย ศิริโภคา (โก๊ย) - แต่งเพลง/กีต้าร์

สมาชิก(ยุคปัจจุบัน) 
 คฑาวุธ ทองไทย (ไข่) - ร้องนำ/แต่งเพลง
 สุรศักดิ์ พันธ์ดี (น้อย) - แอดคอร์เดียน/คีบอร์ด
 สมประสงค์ โกละกะ (สงค์) - กีตาร์
 อนุเทพ ยี่รงค์ (เอ้) - กีตาร์
 มณเฑียร แสงสุวรรณ (อ้วน) - เพอร์คัสชั่น
 นฤดล สุธีรศักดิ์ (น็อต) - เพอร์คัสชั่น
 ไชยาพร ธงสุทัศน์ (เต้) - เบส
 สมพงศ์ ภูววิมล (พงศ์) - กีตาร์
 สุชาต หิรัญวิญญ (เอก) - กลอง

ประวัติ 
คฑาวุธ ทองไทย เป็นชาวสงขลาเกิดที่อำเภอเทพา จังหวัดสงขลา เกิดเมื่อวันที่ 31 มกราคม พ.ศ. 2510 บิดามีอาชีพเป็นแพทย์แผนโบราณและช่างตัดผม มารดาเป็นแม่ค้า ฐานะทางบ้านยากจน เป็นลูกคนสุดท้องและเป็นลูกชายคนเดียวจากพี่น้องสามคน คฑาวุธจบการศึกษาระดับมัธยมต้นที่โรงเรียนหาดใหญ่วิทยาลัย และจบมัธยมปลายที่วิทยาลัยศิลปหัตถกรรมนครศรีธรรมราช ก่อนไปเรียนต่อระดับปริญญาตรีที่คณะจิตรกรรมประติมากรรมและภาพพิมพ์ มหาวิทยาลัยศิลปากร โดยเขาได้เกียรตินิยมอันดับ 1 อีกด้วย

ก่อกำเนิด
มาลีฮวนน่าเริ่มต้นเมื่อปี พ.ศ. 2534 โดยคฑาวุธ ทองไทย ที่กำลังศึกษาที่มหาวิทยาลัยศิลปากร ร่วมกับธงชัย รักษ์รงค์ ซึ่งเล่นดนตรีอยู่ตามผับทางภาคใต้ และสมพงษ์ ศิวิโรจน์ ที่กำลังศึกษาที่โรงเรียนไทยวิจิตรศิลป  โดยสมพงษ์เป็นผู้ตั้งชื่อวง ซึ่งผันมาจากคำว่า มารีจัวน่า ที่แปลว่ากัญชา ด้วยความชื่นชอบในดนตรีแนวเร็กเก

ทั้งสามร่วมกันทำงานเพลงที่มีแรงขับมาจากความรู้สึกนึกคิดที่มีต่อสภาพสังคม สภาพแวดล้อม เพื่อระบายความอัดอั้นอันเกิดจากความแตกต่างของวัย และปมด้อยทางสถานภาพสังคม  แต่วงก็ต้องหยุดลงเพราะสมพงษ์เกิดท้อถอยกับปัญหาสังคม ทุกคนจึงจำต้องแยกย้ายกันไประยะหนึ่ง

ต่อมาในปี พ.ศ. 2537 วงมาลีฮวนน่าได้ออกอัลบั้มแรกใช้ชื่อว่า "บุปผาชน" บันทึกเสียงที่ห้องอัดของฮิเดกิ โมริ ย่านบางบัวทอง โดยสมพงษ์เป็นผู้ออกแบบปกอัลบั้ม ส่วนคฑาวุธวาดภาพลายเส้นที่ปกใน และมีเชิดชัย ศิริโภคา เข้ามาช่วยเหลือเรื่องการเงินสำหรับการทำเทป โดยออกวางขายแบบใต้ดิน ฝากขายตามแผงเทปต่าง ๆ เช่น ร้านน้องท่าพระจันทร์ และประสบความสำเร็จเป็นอย่างมาก

มีชื่อเสียง 
ในปี พ.ศ. 2538 บริษัทไมล์สโตน ของมาโนช พุฒตาล ได้ชักชวนวงมาลีฮวนน่าเข้าไปร่วมงาน ทำให้พวกเขาเป็นที่รู้จักในวงกว้างมากขึ้น และมีทัวร์คอนเสิร์ตทั่วประเทศในปีต่อมา จากนั้นในปี พ.ศ. 2540 พวกเขามีอัลบั้มชุดที่ 2 "คนเช็ดเงา" และอัลบั้มชุดที่ 3 "กลับกลาย" ในอีกสองปีหลังจากนั้น

ในปี พ.ศ. 2543 มาลีฮวนน่าย้ายเข้าสังกัด ดรีม เรคอร์ดส์ ซึ่งธงชัยก่อตั้งเมื่อปี 2540 โดยคฑาวุธร่วมเป็นหุ้นส่วนใหญ่ มีอัลบั้มชุดที่ 4 "เพื่อนเพ" ออกมาเป็นอัลบั้มแรก อัลบั้มชุดนี้มีที่มาจากการได้พูดคุยกับ กลุ่มศิลปิน นักประพันธ์ ที่หลายคนเขียนงานเพลงขึ้นมาแล้วไม่มีโอกาสที่จะได้เผยแพร่ มาลีฮวนน่าจึงนำบทเพลงของพวกเขามาใส่ในอัลบั้มนี้ เพื่อที่จะได้เผยแพร่ไปในที่ต่าง ๆ ได้ง่ายขึ้น

มาลีฮวนน่ายังสานต่อผลงานเพลงออกมาอย่างต่อเนื่อง โดยในปี พ.ศ. 2545 พวกเขาออกอัลบั้มบันทึกการแสดงสด "ระบำสยาม" ซึ่งแสดงที่หอประชุมมหาวิทยาลัยธรรมศาสตร์ และตามด้วย "ลมใต้ปีก" ในปี 2546

แยกวง 
หลังจากอัลบั้ม "ลมใต้ปีก" สมาชิกของวงได้พักการทำงานดนตรีในนามมาลีฮวนน่าลงชั่วคราว โดยต่างคนต่างก็หันไปทำงานประจำ หรืองานที่ตัวเองสนใจ คฑาวุธ ทองไทย เป็นอาจารย์อยู่ที่มหาวิทยาลัยศิลปากร ทับแก้ว, ธงชัย รักษ์รงค์ ทำธุรกิจห้องอัดเสียง, สมพงษ์ ศิวิโรจน์ ใช้เวลากับการเขียนเพลง

ในปีเดียวกับที่อัลบั้มดังกล่าววางแผง มีกระแสข่าวว่าคฑาวุธและสมพงษ์ขัดแย้งกันอย่างรุนแรง อันเนื่องจากจากการจัดสรรผลประโยชน์ของค่ายเพลงที่ไม่ลงตัว แหล่งข่าวที่ใกล้ชิดกับวงระบุว่า ต่างคนต่างไม่ไว้ใจซึ่งกันและกัน อีกทั้งหวาดระแวงถึงขั้นกล่าวหาว่ามีการจ้างมือปืนจากภาคใต้ และจากจังหวัดชลบุรีเพื่อลอบสังหารทั้งสอง ด้านธงชัยกล่าวในปี พ.ศ. 2561 ว่ามีบุคคลระดับผู้บริหารนำคนในครอบครัวของตนเข้าทำงาน เพื่อหวังฮุบบริษัทเป็นของตัวเองแต่เพียงผู้เดียว

อัลบั้มชุดต่อมาของวง จึงเหลือเพียงคฑาวุธเป็นสมาชิกหลักคนเดียวจนถึงปัจจุบัน

ผลงาน

อัลบั้ม 

 บุปผาชน (พ.ศ. 2537)  
 ลมเพ-ลมพัด
 หัวใจละเหี่ย
 วิถีคนจร
 นิรันดร์
 ไปไกล
 เรือรักกระดาษ
 หัวใจพรือโฉ้
 ลานนม-ลมเน
 รักสาวพรานนก
 ชุ่มฉ่ำในดวงใจ

 คนเช็ดเงา (พ.ศ. 2539)
 เขเรือ
 หมาหยอกไก่
 ร้องไห้กับเดือน
 เด็กน้อย
 คนเช็ดเงา
 ชะตากรรม
 โมรา
 ฝุ่น (CHIRI CHIRI)
 คนเลว
 คืนใจ
 ชุ่มฉ่ำในดวงใจ

 กลับกลาย (พ.ศ. 2542)
 ลืม
 ถนนแปลกแยก
 ตุ้งแกวด
 ก้าวย่าง-ทางเดิน
 หมาล่าเนื้อ
 กลับกลาย
 อาวรณ์
 แปรเปลี่ยน
 สำนึก
 ยุควิบัติ
 เทียมฟ้า
 
 เพื่อนเพ (พ.ศ. 2543)
 แสงจันทร์
 สมิหลา-รูสมิแล
 พร้าว
 คืนมา (SEASON IN LOVE)
 เรือน้อย (ขับร้องโดย สุพัณณดา พลับทอง อดีตสมาชิกวงเดอะซิส)
 น้ำตา
 พี่ชาย(ที่แสนดี)
 นักดนตรี
 นกกรงหัวจุก
 ขอทานน้อย
 MUK

 เปรือย (พ.ศ. 2545-พ.ศ. 2546)
 ชบา
 ระบำชีวิต
 เรียนรู้
 มาลีฮวนน่าปาตี้
 สายน้ำ..สายเลือด
 ลัง
 ไกลบ้าน
 ละหมาดอารมณ์
 ธารหัวใจ
 ระยำชีวิต

 ลมใต้ปีก (พ.ศ. 2546) (อัลบั้มแรกที่ใช้ชื่อ คฑาวุธ ทองไทย)
 ลัง
 จันทร์ฉาย
 ว่าวจุฬา
 วัยรุ่น
 สายน้ำ (KILLING FIELD)
 มุดก้อนเมฆ
 มายา
 กลัว
 สหายสุรา
 รอยทาง

 บังใบ้ (พ.ศ. 2549)
 ไอ้ใบ้
 อีสาระภา
 โจใจ
 แผลเมือง
 พี พี มายเดียร์
 บางเงา
 หนาวเล
 เสียสาว
 โปรดทิ้งฉันไว้ที่ปลายขอบฟ้า
 มองอย่างนก
 คนโซ
 ออกเล
 
 ปรายแสด (พ.ศ. 2549)
 กระท่อมกัญชา (ต้นฉบับโดย คำรณ สัมบุญณานนท์)
 บัวทอง
 เพียงลมพัดผ่าน
 ยิ้มให้กับฝัน
 ช่วยจันทร์(ราหูอมจันทร์)
 ถนนชีวิต
 เพ้อรัก
 แดดสุดท้าย
 นกบินลัดฟ้า
 ในฝัน (ต้นฉบับโดย ทูล ทองใจ)

 ลัง (พ.ศ. 2550) (เป็นการนำอัลบั้ม "ลมใต้ปีก" มาเปลี่ยนชื่อใหม่)
 ลัง
 จันทร์ฉาย
 ว่าวจุฬา
 วัยรุ่น
 สายน้ำ (KILLING FIELD)
 มุด ก้อนเมฆ
 มายา
 กลัว
 สหายสุรา
 รอยทาง

อัลบั้มร่วมกับศิลปินอื่น 
 หลวงตามหาบัว มหัศจรรย์มหาบุรุษผู้ยิ่งใหญ่ (2546) - จัดทำขึ้นเพื่อจารึกหลวงตาช่วยชาติ
 ประเทศไทย 2549 (2549)
 18 หัวกะทิเพื่อชีวิต (2549)
 60 ปี พยัพ คำพันธุ์ (2551)
 หนึ่งก้าว ๖๐ เพื่อนพ้องร้องเพลงพงษ์เทพ (2557)

อัลบั้มแสดงสด 
 คอนเสิร์ต ระบำสยาม (พ.ศ. 2545)
 คอนเสิร์ต รักษ์เขาหลวง (พ.ศ. 2546)
 คอนเสิร์ต พันธุ์เล-๑๐๐๐ โล..พรรลำ (22 สิงหาคม 2552)
 คอนเสิร์ต แคมป์ไฟดนตรี มาลีฮวนน่า ครั้งที่ 1 (6 กุมภาพันธ์ พ.ศ. 2553)
 คอนเสิร์ต แคมป์ไฟดนตรี มาลีฮวนน่า ครั้งที่ 2 (11 ธันวาคม พ.ศ. 2553)
 คอนเสิร์ต แคมป์ไฟดนตรี มาลีฮวนน่า ครั้งที่ 3 (10 ธันวาคม พ.ศ. 2554)
 คอนเสิร์ต แคมป์ไฟดนตรี มาลีฮวนน่า ครั้งที่ 4 (8 ธันวาคม พ.ศ. 2555)
 ในสตูดิโอ "ยรํรํโฟล์ค Vol.1" (4 กุมภาพันธ์ พ.ศ. 2556)
 คอนเสิร์ต แคมป์ไฟดนตรี มาลีฮวนน่า ครั้งที่ 5 (7 ธันวาคม พ.ศ. 2556)
 คอนเสิร์ต แคมป์ไฟดนตรี มาลีฮวนน่า ครั้งที่ 6 (6 ธันวาคม พ.ศ. 2557)
 ในสตูดิโอ "ยรํรํโฟล์ค Vol.2" (4 กุมภาพันธ์ พ.ศ. 2558)
 คอนเสิร์ต แคมป์ไฟดนตรี มาลีฮวนน่า ครั้งที่ 7 (6 ธันวาคม พ.ศ. 2558)
 คอนเสิร์ต มาลีฮวนน่า แคมป์ไฟปีสุดท้าย (พ.ศ. 2559)
 คอนเสิร์ต มาลีฮวนน่า Exclusive กอดดินถิ่นพ่อ (9 กรกฎาคม พ.ศ. 2560)
 คอนเสิร์ต แคมป์ไฟดนตรี มาลีฮวนน่า ครั้งที่ 8 (10 ธันวาคม พ.ศ. 2560)
 คอนเสิร์ต มาลีฮวนน่า Exclusive 4 ย้อนเงา สีสรร ตะลุงเท่ (5 พฤษภาคม พ.ศ. 2562)
 คอนเสิร์ต เมื่อใจมันอ่อนล้า มาลีฮวนน่า คือคำตอบ (26 ตุลาคม พ.ศ. 2562)
 คอนเสิร์ต 26 ปี มาลีฮวนน่า เพื่อนกัญ ไว-ฉะ-กัญ (6 ธันวาคม พ.ศ. 2563)
 คอนเสิร์ต แคมป์ไฟดนตรี มาลีฮวนน่า ครั้งที่ 9 (3 ธันวาคม พ.ศ. 2565)

คอนเสิร์ตร่วมกับศิลปินอื่น 
 คอนเสิร์ต มหกรรมดนตรีเพื่อธรรมชาติและซีวิต ครั้งที่ 2 (29 มกราคม พ.ศ. 2542)
 คอนเสิร์ต มหกรรมดนตรีเพื่อธรรมชาติและซีวิต ครั้งที่ 8 (8 ตุลาคม พ.ศ. 2545)
 คอนเสิร์ต มหกรรมดนตรีเพื่อธรรมชาติและชีวิต ครั้งที่ 9 (5 เมษายน พ.ศ. 2546)
 คอนเสิร์ต มหกรรมดนตรีเพื่อธรรมชาติและซีวิต ครั้งที่ 10 (11 ธันวาคม พ.ศ. 2547)
 คอนเสิร์ต มหกรรมดนตรีเพื่อธรรมชาติและชีวิต ครั้งที่ 3 (21 มกราคม พ.ศ. 2550)
 คอนเสิร์ต ผาดำ ครั้งที่ 1 (28 เมษายน พ.ศ. 2550)
 คอนเสิร์ต พันธมิตรประชาธิปไตย (22 ธันวาคม พ.ศ. 2550)
 คอนเสิร์ต ผาดำ ครั้งที่ 2 (15 มีนาคม พ.ศ. 2551)
 คอนเสิร์ต 60 ปี วีรชนคนกล้า (29 เมษายน พ.ศ. 2551)
 คอนเสิร์ต มหกรรมดนตรีเพื่อธรรมชาติและซีวิต ครั้งที่ 12 (12 ธันวาคม พ.ศ. 2551)
 คอนเสิร์ต มหกรรมดนตรีเพื่อชีวิตและธรรมชาติ ครั้งที่ 13 (30 มกราคม พ.ศ. 2553)
 คอนเสิร์ต มหกรรมดนตรีเพื่อชีวิตและธรรมชาติ ครั้งที่ 14 (23 มกราคม พ.ศ. 2553)
 คอนเสิร์ต ผาดำ ครั้งที่ 3 (14 มีนาคม พ.ศ. 2553)
 คอนเสิร์ต 80 ปี จิตร ภูมิศักดิ์ ดั่งเทียนผู้ถ่องแท้แก่คน (19 ธันวาคม พ.ศ. 2553)
 คอนเสิร์ต มหกรรมดนตรีเพื่อธรรมชาติและชีวิต ครั้งที่ 15 (19 กุมภาพันธ์ พ.ศ. 2554)
 คอนเสิร์ต ผาดำ ครั้งที่ 4 (19 มีนาคม พ.ศ. 2554)
 คอนเสิร์ต บันเทิงคดีเดอะมูฟวี่ ฝนโปรยไพร ใจกลางเมือง (28 กรกฎาคม พ.ศ. 2555)
 คอนเสิร์ต ผาดำ ครั้งที่ 5 (17 มีนาคม พ.ศ. 2555)
 คอนเสิร์ต 35 ปี จรัล มโนเพ็ชร (19 ตุลาคม พ.ศ. 2555)
 คอนเสิร์ต มหกรรมดนตรีเพื่อธรรมชาติและชีวิต ครั้งที่ 16 (12 มกราคม พ.ศ. 2556)
 คอนเสิร์ต รำลึก แดง อินโดจีน (24 มกราคม 2556)
 คอนเสิร์ต 60 ปี สัญญาหน้าฝน (5 พฤษภาคม พ.ศ. 2556)
 คอนเสิร์ต ผาดำ ครั้งที่ 7 (2 มีนาคม พ.ศ. 2557)
 คอนเสิร์ต คืนรัง (20 ธันวาคม พ.ศ. 2557)
 คอนเสิร์ต Farm Festival On The Hill ปีที่ 4 (25 พฤศจิกายน พ.ศ. 2558)
 คอนเสิร์ต คืนรัง 3 (25-26 กุมภาพันธ์ พ.ศ. 2560)
 คอนเสิร์ต เราคนไทยไม่ทิ้งกัน (6 สิงหาคม พ.ศ. 2560)
 คอนเสิร์ต เมล็ดพันธุ์ของพ่อ (19 พฤศจิกายน พ.ศ. 2560)
 คอนเสิร์ต Farm Festival On The Hill ปีที่ 5 (29 พฤศจิกายน พ.ศ. 2560)
 คอนเสิร์ต คืนรัง 4 (20 มกราคม พ.ศ. 2561)
 คอนเสิร์ต รำลึก มงคล อุทก (22 กันยายน พ.ศ. 2561)
 คอนเสิร์ต เพื่อนพิณเพลงพนมไพร (4 กันยายน พ.ศ. 2561)
 คอนเสิร์ต สหาย (10 พฤศจิกายน พ.ศ. 2561)
 คอนเสิร์ต history festival 2018 (23 ธันวาคม พ.ศ. 2561)
 คอนเสิร์ต คืนรัง 5 (19 มกราคม พ.ศ. 2562)
 คอนเสิร์ต Food Fun Fest (27 มกราคม พ.ศ. 2562)
 คอนเสิร์ต สหาย 2 (16 พฤศจิกายน พ.ศ. 2562)
 คอนเสิร์ต รำลึก แดง คาราวาน (22 ธันวาคม พ.ศ. 2564)
 คอนเสิร์ต Live Music Benefit For Lam Morrison (20 สิงหาคม พ.ศ. 2565)
 คอนเสิร์ต Road For Life (4 มีนาคม พ.ศ. 2566)
 คอนเสิร์ต ตัวตึงสายเขียวครั้งที่ 1 (5 พฤษภาคม พ.ศ. 2566)
 คอนเสิร์ต Pazan Music Festival ตอน ริมเล (24 มิถุนายน พ.ศ. 2566)
 คอนเสิร์ต Rock Legends by ลุยเล (14 ตุลาคม พ.ศ. 2566)

ภาพยนตร์ 
 มหาลัยวัวชน (พ.ศ. 2560)
 คืนรัง (พ.ศ. 2562)

ซิงเกิล 
 ปลา2น้ำ - เพลง มารเวลา
 เพลง ศศิน
 เพลง คนปากบารา
 เพลง ช่อมาลี
 อีกฝั่งของพระจันทร์ (ร้องคู่กับ จิ๋ว สกุณชัย)

เพลงพิเศษ 

 ชีวิตสัมพันธ์ - ใครรักป่า ยกมือขึ้น (2561)
 จะอยู่กับเธอ (2564) - จัดทำขึ้นเพื่อสร้างกำลังใจให้คนไทยทุกคน ที่กำลังต่อสู้กับสถานการณ์การแพร่ระบาดของเชื้อไวรัสโควิด-19 ให้ก้าวผ่านในช่วงเวลาที่ยากลำบาก ด้วยเนื้อหาที่พูดถึงช่วงเวลาที่ทุกคนท้อแท้ เหนื่อยล้า ยังคงมีใครคนหนึ่ง ที่พร้อมจะอยู่กับคุณเสมอ

อัลบั้มของอดีตสมาชิก 
ธงชัย รักษ์รงค์
 THC มาลีฮวนน่า
 THC ธงชัย รักษ์รงค์ - Yan in Bangkok (เถื่อน กรุงเทพมหานคร)
 Editor
สมพงษ์ ศิวิโรจน์
 มาโนช พุฒตาล - บุตรของนายเฉลียงกับนางอำไพ & สมพงษ์ ศิวิโรจน์ บุตรของนายเลื่อนกับนางซุ่นลิ่น (ร่วมกับ มาโนช พุฒตาล)
 วิกฤติวัยกลางคน
 พ.ประสบโชคดีจริง

อ้างอิง 

มาลีฮวนน่า  ดอกไม้แห่งเสียงดนตรี โดย musicza.com
 
 https://www.youtube.com/watch?v=1V6c8xlev2U&t=3355s
 มาโนช พุฒตาลพูดถึงความเป็นมาของมาลีฮวนน่า https://www.youtube.com/watch?v=SiyOmYwuBMM

กลุ่มดนตรีสัญชาติไทย
ดนตรีเพื่อชีวิต
พันธมิตรประชาชนเพื่อประชาธิปไตย
กลุ่มดนตรีไทยในยุค 1990
ศิลปินที่เป็นแนวร่วมกปปส.